62023TJ0122_INF
Απόφαση του Γενικού Δικαστηρίου (έκτο τμήμα) της 5ης Φεβρουαρίου 2025 – Ege İhracatçıları Birliği κ.λπ. κατά Επιτροπής
(Υπόθεση T‑122/23) (
1
)
«Επιδοτήσεις – Εισαγωγές ιριδιζουσών πεστροφών καταγωγής Τουρκίας – Εκτελεστικός κανονισμός (ΕΕ) 2022/2390 – Οριστικός αντισταθμιστικός δασμός – Πρόδηλο σφάλμα εκτίμησης – Ανάλυση της μετακύλισης – Υπολογισμός του ύψους της επιδότησης – Μέθοδος διαφορετική από τη χρησιμοποιηθείσα κατά την αρχική έρευνα – Μεταβολή των περιστάσεων – Ύπαρξη πλεονεκτήματος – Προνομιακά δάνεια και προτιμησιακή φορολογική μεταχείριση – Ορισμός του οικείου προϊόντος»
1.
Κοινή εμπορική πολιτική – Άμυνα κατά της πρακτικής επιδοτήσεων που εφαρμόζουν τρίτες χώρες – Διακριτική ευχέρεια των οργάνων – Δικαστικός έλεγχος – Όρια – Πρόδηλο σφάλμα εκτίμησης – Βάρος απόδειξης
(Κανονισμός 2016/1037 του Ευρωπαϊκού Κοινοβουλίου και του Συμβουλίου)
(βλ. σκέψεις 14-17, 43, 89, 132, 136)
2.
Κοινή εμπορική πολιτική – Άμυνα κατά της πρακτικής επιδοτήσεων που εφαρμόζουν τρίτες χώρες – Διαδικασία επανεξέτασης – Υπολογισμός του οφέλους που προσπορίζονται οι αποδέκτες – Χρήση της ανάλυσης της μετακύλισης που διενεργήθηκε κατά την αρχική έρευνα – Επιτρέπεται
(Κανονισμός 2016/1037 του Ευρωπαϊκού Κοινοβουλίου και του Συμβουλίου, άρθρα 1 § 1, 3 και 5)
(βλ. σκέψεις 20-25)
3.
Κοινή εμπορική πολιτική – Άμυνα κατά της πρακτικής επιδοτήσεων που εφαρμόζουν τρίτες χώρες – Κανονισμός για την επιβολή αντισταθμιστικών δασμών – Εκτίμηση της νομιμότητας βάσει των πληροφοριακών στοιχείων που ήταν διαθέσιμα κατά τον χρόνο έκδοσης του κανονισμού – Απαράδεκτο – Αδυναμία του προσφεύγοντος που συμμετείχε στη διοικητική διαδικασία να επικαλεστεί πραγματικά στοιχεία που δεν προβλήθηκαν κατά τη διαδικασία αυτή
(Άρθρο 263 ΣΛΕΕ· κανονισμός 2022/2390 της Επιτροπής)
(βλ. σκέψεις 26-34, 70, 71, 131)
4.
Κοινή εμπορική πολιτική – Άμυνα κατά της πρακτικής επιδοτήσεων που εφαρμόζουν τρίτες χώρες – Επιδότηση – Έννοια – Όφελος που προσπορίζεται ο αποδέκτης – Υπολογισμός του οφέλους – Πρόδηλο σφάλμα εκτίμησης – Ο προσφεύγων φέρει το βάρος απόδειξης – Δεν αποδείχθηκε τέτοιο σφάλμα
(Κανονισμός 2016/1037 του Ευρωπαϊκού Κοινοβουλίου και του Συμβουλίου, άρθρo 3, σημείo 1, στοιχείο αʹ, περίπτωση i, και σημείο 2, και άρθρα 5 και 7 § 4)
(βλ. σκέψεις 35-39, 63-69, 72-85, 159-169, 173-187, 191-199)
5.
Κοινή εμπορική πολιτική – Άμυνα κατά της πρακτικής επιδοτήσεων που εφαρμόζουν τρίτες χώρες – Διαδικασία επανεξέτασης – Αλλαγή της μεθόδου υπολογισμού – Προϋποθέσεις – Μεταβολή των περιστάσεων – Έννοια – Στενή ερμηνεία – Προσαρμογές που πραγματοποιήθηκαν βάσει στοιχείων τα οποία δεν είχαν εξετασθεί κατά την αρχική διαδικασία – Προσαρμογή που δεν συνιστά αλλαγή μεθόδου
(Κανονισμοί του Ευρωπαϊκού Κοινοβουλίου και του Συμβουλίου 2016/1036, άρθρο 11 § 9, και 2016/1037, άρθρο 22 § 6)
(βλ. σκέψεις 44-59, 90-114)
6.
Κοινή εμπορική πολιτική – Άμυνα κατά της πρακτικής επιδοτήσεων που εφαρμόζουν τρίτες χώρες – Επιδότηση – Έννοια – Χρηματοδοτική συνεισφορά του Δημοσίου της χώρας καταγωγής ή εξαγωγής – Άμεση μεταφορά κεφαλαίων – Έννοια – Προέλευση των κεφαλαίων – Προνομιακά δάνεια εξαγωγών με χαμηλό επιτόκιο και πιστώσεις αναπροεξόφλησης – Χορήγηση από τράπεζα που ανήκει εξ ολοκλήρου στο κράτος – Χρηματοδοτήσεις που συνιστούν επιδότηση
(Κανονισμός 2016/1037 του Ευρωπαϊκού Κοινοβουλίου και του Συμβουλίου, άρθρο 3, σημείο 1, στοιχείο αʹ, περίπτωση i, και σημείο 2)
(βλ. σκέψεις 137-153)
7.
Κοινή εμπορική πολιτική – Άμυνα κατά της πρακτικής επιδοτήσεων που εφαρμόζουν τρίτες χώρες – Επιδότηση – Έννοια – Όφελος που προσπορίζεται ο αποδέκτης – Χρηματοδοτική στήριξη που ευνοεί, μεταξύ άλλων, τις εξαγωγές του οικείου προϊόντος στην Ένωση – Η Επιτροπή φέρει το βάρος απόδειξης
(Κανονισμός 2016/1037 του Ευρωπαϊκού Κοινοβουλίου και του Συμβουλίου, άρθρο 3, σημείο 1, στοιχείο αʹ, περίπτωση i, και σημείο 2)
(βλ. σκέψεις 203-209, 213-220)
Διατακτικό
Το Γενικό Δικαστήριο αποφασίζει:
1)
Ακυρώνει τον εκτελεστικό κανονισμό (ΕΕ) 2022/2390 της Επιτροπής, της 7ης Δεκεμβρίου 2022, για την τροποποίηση του οριστικού αντισταθμιστικού δασμού που επιβλήθηκε στις εισαγωγές ορισμένων ιριδιζουσών πεστροφών καταγωγής Τουρκίας με τον εκτελεστικό κανονισμό (ΕΕ) 2021/823 κατόπιν μερικής ενδιάμεσης επανεξέτασης σύμφωνα με το άρθρο 19 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου, καθόσον αφορά τον Ege İhracatçıları Birliği και τους λοιπούς προσφεύγοντες των οποίων τα ονόματα παρατίθενται σε παράρτημα, εξαιρουμένων των Özpekler İnșaat Taahhüt Dayanıklı Tüketim Malları Su Ürünleri Sanayi ve Ticaret Ltd Șirketi και Selina Balık İșleme Tesisi İthalat İhracat Ticaret AȘ.
2)
Απορρίπτει την προσφυγή κατά τα λοιπά.
3)
Καταδικάζει την Ευρωπαϊκή Επιτροπή στα δικαστικά έξοδα.
(
1
)	EE C 155, της 2.5.2023.